Te Deum
<div style="background-color:#FFE4C4" alink="#FF0000;">
  
<div style="background-color:#FFE4C4" alink="#FF0000;">
<div style="background-color:#FFE4C4" alink="#FF0000;">

<div style="background-color:#FFE4C4" alink="#FF0000;">

Ambrosius

Te Deum laudamus: Te Dominum confitemur.
Te aeternum patrem omnis terra veneratur.
Tibi omnes Angeli,
tibi caeli et universae potestates:
Tibi cherubim et seraphim
incessabili voce proclamant:
Sanctus, Sanctus, Sanctus
Dominus Deus Sabaoth.
Pleni sunt caeli et terra
maiestatis gloriae tuae.

Te gloriosus Apostolorum chorus:
Te prophetarum laudabilis numerus:
Te martyrum candidatus laudat exercitus.
Te per orbem terrarum
sancta confitetur Ecclesia.
Patrem immensae maiestatis:
Venerandum tuum verum, et unicum Filium:
Sanctum quoque Paraclitum Spiritum.

Tu Rex gloriae, Christe.
Tu Patris sempiternus es Filius.
Tu ad liberandum suscepturus hominem,
non horruisti Virginis uterum.
Tu devicto mortis aculeo,
aperuisti credentibus regna caelorum.

Tu ad dexteram Dei sedes,
in gloria Patris.
Iudex crederis esse venturus.
Te ergo quaesumus,
tuis famulis subveni,
quos pretioso sanguine redemisti.
Aeterna fac cum sanctis tuis
in gloria numerari.

Salvum fac populum tuum, Domine, et benedic haereditati tuae.
Et rege eos, et extolle illos usque in aeternum.    
Per singulos dies benedicimus te. 
Et laudamus nomen tuum in saeculum,  
et in saeculum saeculi.                  
Dignare, Domine,
die isto sine peccato nos custodire.

Miserere nostri, Domine, miserere nostri.
Fiat misericordia tua,
Domine, super nos,
quemadmodum speravimus in te.
In te, Domine, speravi:
non confundar in aeternum.

Amen

<div style="background-color:#FFE4C4" alink="#FF0000;">

Himni
<div style="background-color:#FFE4C4" alink="#FF0000;">
<div style="background-color:#FFE4C4" alink="#FF0000;">

<div style="background-color:#FFE4C4" alink="#FF0000;">

cs:Te Deum laudamus
de:Großer Gott, wir loben Dich
en:Te Deum
fr:Te Deum (bilingue phrase par phrase)
id:Te Deum
it:Te Deum
la:Te Deum
pl:Ołtarzyk polski katolickiego nabożeństwa/Te Deum
sv:O Gud, vi lova dig